 Soomaalidu waxa ay tiraahdaa Alif alif-waxmaale kaaga xumaada Albaqra kuma baratid, haddii xukuumaddu sida ay u gurguuranayso ay soo dul istaagto iyada oo aan hirgelin balanqaadkii iyo waxa shacabku maanta doonaayo, waxaa suurta gal ah in ay la timaado qorshe ah in muddada loo kordhiyo si doorashooyin loo qabto, taasna waa mid cawaaqib xumo kuleh Puntland, isla markaana soo marisey taariikh madow, waana mid shacabka Puntland ay dhaqan u leeyihiin in ay ka horymaadeen qorshayaasha caynkaas oo kale ah, waxaana aad loo wada xasuustaa in xukumaddi Cadde Muuse aysan saacad ku darsan, inkasta oo doorashadii ay qabteen ay ahayd mid lamid ah tii lagu doortey muddo 4 sano ah kahor, taas oo ah mid aan shacabka Puntland maanta ka gadmeyn kadib markii ay caddaatey in 66 nin ee la soo xuley aysan ka talin karin masiirka iyo aayaha Puntland, ayna waxkasta kala weyntahay fursadaha dhaqaale ee muddada doorashada soo mara iyaga oo aan u xeerin qofka kartididiisa iyo aqoontiisa, taasna maaha mid aan sharaftooda meel uga dhacaayo waa wax uu garan karo in ay dhab tahay qofkasta oo siyaasadda Puntland wax ka yaqaan. 